Entrevista a David Carvajal, cap de l'Àrea de Promoció Econòmica de l'Ajuntament de Figueres
David Carvajal és el cap de l'Àrea de Promoció Econòmica de l'Ajuntament de Figueres.
Ell va ser un dels que el 2016 va participar al viatge que Catalunya Emprèn va organitzar a Israel.
D'allà va tornar amb noves idees que han posat en pràctica a l'Alt Empordà.
En què va consistir el viatge a Israel?
Un grup de tècnics de l'àmbit de l'emprenedoria vam visitar Israel, una iniciativa del Catalunya Emprèn, per tal de conèixer el seu ecosistema emprenedor.
Vam poder visitar diferents iniciatives i projectes, tant a Tel Aviv com a Jerusalem i vam poder parlar directament amb els seus protagonistes.
Vam poder veure les potencialitats d'un sistema força basat en l'impuls de les startups.
Quina experiència en vas treure?
D'aquesta visita en vam treure moltes idees interessants, jo destacaria les següents:
Heu pogut posar en pràctica alguna de les estratègies que vas veure?
Salvant totes les distàncies (de disponibilitat de capital, de mentalitat emprenedora...) sí que vam poder valorar que és interessant potenciar startups basades en les potencialitats de cada territori.
Així com a Israel han potenciat, per exemple, startups basades en la seguretat i la ciberseguretat, les TIC, etc. en el nostre cas vam veure que a l'Empordà ens podríem focalitzar en el sector agroalimentari.
Creus que va tenir efectes positius en el dia a dia de la teva feina?
Ens va ajudar a ampliar el camp de visió per a buscar projectes més ambiciosos de perfil startup i alhora ens ha empès a potenciar programes de sensibilització envers l'emprenedoria entre els joves, especialment a nivell d'instituts (ja que entenem que és l'edat ideal).
Quins serveis oferiu des del departament de Promoció Econòmica de l'Ajuntament de Figueres?
Des de Figueres oferim el catàleg de servei clàssic de la majoria d'entitats de la Xarxa Emprèn: Servei personalitzat de creació d'empreses, formació, sensibilització, Premis emprenedors, consolidació, Reempresa...
Quines són les demandes que més teniu?
La gran majoria són persones que volen tirar endavant projectes de petites dimensions, sovint d'autoocupació i en molts casos per una situació de necessitat.
Sovintegen projectes de bars, restaurants, botigues, etc. Tanmateix tenim un nombre creixent de projectes amb major potencial de creixement i de generació d'ocupació.
I quins són els serveis més demandats?
Inicialment el que més es demana són subvencions i finançament.
Tanmateix, després de parlar amb les persones emprenedores, aquestes acostumen prioritzant el servei d'atenció personalitzada per a analitzar la viabilitat del projecte i elaborar el pla d'empresa i la formació.
Des dels instituts hi ha una forta demanda d'accions de sensibilització, observem que estan fent una tasca molt potent de foment de l'esperit emprenedors entre els seus estudiants.
Es tracta d'un programa impulsat per l'Ajuntament de Figueres, amb el suport de Catalunya Emprèn en el marc del programa Primer de preacceleració, per a l'acceleració de projectes en estadi inicial del sector alimentari.
Figueres Food Talent és un programa pro acceleració de start ups foodtech el qual donarà formació i mentoring en diverses temàtiques per ajudar a emprenedors/ores en la creació dels seus projectes.
Així, aquest programa té com a objectiu ajudar a crear projectes aportant formació especialitzada i suport tècnic, comercial i de finançament.
El nombre d'empreses emergents que han sol·licitat poder participar en el Figueres Food Talent ha estat de 68.
D'aquestes, el 25% són d'àmbit català (moltes locals) o estatal.
El 75% restant provenen de països com França, Itàlia, Bèlgica, Estats Units, Canadà, Índia i Singapur, entre d'altres.
Aquest fet evidencia el caràcter eminentment internacional d'aquest programa, del qual s'espera que generi importants sinergies entre els projectes i amb les entitats del territori.
El programa compta amb la col·laboració d'entitats especialitzades com el Consell Regulador de la Denominació d'Origen Empordà, l'Escola d'Hostaleria de l'Alt Empordà i de la Denominació d'Origen Protegida Oli de l'Empordà.
Esteu treballant en algun nou projecte per ajudar a les startups?
En el marc del PECT Girona, ecosistema innovador, liderat per la Diputació de Girona, estem treballant en una Incubadora vertical d'empreses, bàsicament startups.
Aquesta Incubadora vertical estarà en funcionament el 2019 i es focalitzarà en impulsar de forma integral startups que puguin fer els seus primers pilots a la comarca, però que després tinguin un fort potencial de creixement.
L'emprenedoria i la innovació són bons perquè l'Alt Empordà remunti econòmicament?
Múltiples estudis posen de manifest que el principal potencial a nivell empresarial de l'Alt Empordà és la seva iniciativa emprenedora.
Per aquesta raó hem de focalitzar els esforços en fomentar l'emprenedoria i sobretot en acompanyar i potenciar els nous projectes empresarials que sorgeixin de manera que puguin desenvolupar tot el seu potencial.